Fit-12 ta' Settembru 2018, il-Kunsill estenda l-miżuri restrittivi minħabba azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna għal sitt xhur oħra, sal- 15 ta' Marzu 2019 . Il-miżuri jikkonsistu fl-iffriżar tal-assi u f'restrizzjonijiet fuq l-ivvjaġġar. Dawn bħalissa japplikaw għal 155 persuna u 44 entità Valutazzjoni tas-sitwazzjoni ma ġġustifikatx tibdil fir-reġim tas-sanzjonijiet. L-informazzjoni rilevanti u d-dikjarazzjoni tar-raġunijiet għall-inklużjoni fil-lista ta' dawn il-persuni u entitajiet ġew aġġornati kif meħtieġ. L-atti legali ġew adottati mill-Kunsill bi proċedura bil-miktub. Dawn ser jiġu ppubblikati fil‐Ġurnal Uffiċjali tal-UE tat‐13 ta' Settembru 2018. Miżuri oħra tal-UE fis-seħħ b'reazzjoni għall-kriżi fl-Ukrajna jinkludu: sanzjonijiet ekonomiċi kontra setturi speċifiċi tal-ekonomija Russa, attwalment fis-seħħ sal-31 ta' Jannar 2019; miżuri restrittivi b'reazzjoni għall-annessjoni illegali tal-Krimea u Sevastopol, limitati għat-territorju tal-Krimea u Sevastopol, attwalment fis-seħħ sat-23 ta' Ġunju 2019. Miżuri restrittivi tal-UE b'reazzjoni għall-kriżi fl-Ukrajna